ming030890/wiki-yue-high-quality huggingface dataset:
葵興站

葵興站（粵拼：kwai4 hing1 zaam6；英文：Kwai Hing Station）係香港港鐵荃灣綫嘅一個架空車站，響新界葵涌中部，東北面係葵興邨，響葵青區。個站喺1982年5月10號啟用。

車站大堂
葵興站大堂嘅非收費區畀收費區分隔，因此乘客不能由大堂北面（A、D出口）直接行去大堂南面（B、C出口），要經路面往返兩大堂，同荃灣站相似。

車站月台
月台採用側式月台設計，兩個月台畀路軌分隔，乘客往返兩個月台，要經大堂。

利用狀況
同葵芳站一樣，葵興站都係葵青區葵涌部份一個交通中轉站，雖然規模唔及葵芳站，喺公共運輸交匯處都有一啲巴士路線連接車站同週邊地區。葵興站啟用嗰時，區內幾條直接來往九龍區嘅巴士線被逼停辦，因此居民多數選擇喺葵興站搭地鐵（現港鐵）來往市區。
葵星中心同葵盛東商場設有適用於該站的港鐵特惠站，為用成人八達通卡嘅乘客提供港幣1元車費回贈。

月台閘門
内文：月台閘門
港鐵公司喺2008年1月決定喺港鐵所有前地鐵網路嘅8個地面同埋架空車站加建月台閘門同埋改善而家嘅通風設計，以便減輕乘客墜軌嘅問題。該個月台閘門同而家欣澳站所採用嘅月台閘門係同一設計，淨係得而家月台幕門嘅一半，大約高1.5米。呢個計劃喺平日深夜終止服務嘅時間加建，已經喺2012年完成。
葵興邨

葵興邨（英文：Kwai Hing Estate）香港一公共屋邨。地屬新界葵涌，地址禾葵里2號。一九七〇年到一九七三年入伙，條邨之故，附近一帶叫葵興。後尾爆出為鹹水樓，條邨重建，一九九一年入伙。行政上歸葵青區。
葵俊苑（英文：Kwai Chun Court）係香港居屋，喺葵興邨隔離。

改名
1967年港英政府喺醉酒灣填海地起兩條公共屋邨。改名以「芬芳吐豔」，包括葵芳邨以及葵芬邨。但嗰陣報章知道新起屋邨叫做「葵芬邨」之後，覺得「芬」字嘅諧音「分」，帶有分離嘅意思，令市民不滿。政府最後跟隨民意，將「芬」改成「興」，意指「葵涌興盛」。
葵翠邨

葵翠邨（英文：Kwai Tsui Estate）係香港房屋委員會轄下嘅一條公共屋邨，喺新界葵涌葵義路11號，有2座分別高23及24層嘅樓，合共860個單位，容納2,400名居民，2018年4月30號起好入伙。
香港民主黨喺2018年7月發現葵翠邨有食水樣本含鉛量超標，不過水務署就話無問題。
葵盛長者健康中心

葵盛長者健康中心，香港長者健康中心之一，為老人而設，防治疾病，促進健康，喺葵涌葵盛，葵盛圍同葵葉街交界，葵盛東邨盛和樓入便，英文叫Kwai Shing Elderly Health Centre。行政上歸葵青區。開禮拜一到五，公眾假期唔開。歸衞生署管。
葵聯邨

葵聯邨係香港嘅一條公共屋邨，喺新界葵涌葵聯路80號，一共有2座樓，2011年入伙。
葵聯邨係2015年香港食水管路含重金屬超標事件受影響屋邨之一。
葵興路

葵興路，香港一路，喺新界葵興，行政上歸葵青區。佢喺正葵興邨外而名。佢喺葵涌中心外面，駁住興芳路，向西北走一小段，同葵興地鐵站外嘅車路交界，屈東北直行。直到禾塘咀街而止。
由於葵興地鐵站外嘅車，都由葵興路出，所以有一啲巴士路綫都會行經。
葵興路西側為斜坡，東面就葵興邨。

文
英文寫Kwai Hing Road。
22°21′57″N 114°07′54″E﻿ / ﻿22.36574°N 114.13175°E﻿ / 22.36574; 114.13175
蜘蛛俠3

《蜘蛛俠3》（Spider-Man 3）係一部2007年嘅美國超級英雄電影，由森溫美做導演。
蜘蛛俠

蜘蛛俠係驚奇漫畫裏面嘅超級英雄，由史丹·李同埋Steve Ditko（英文：Steve Ditko）兩名作者創造嘅。蜘蛛俠原名彼德‧班哲文‧帕加（Peter Benjamin Parker），係一名孤兒。佢同賓叔（英文：Uncle Ben）同梅姨（英文：Aunt May）（May Parker）一齊生活。蜘蛛俠係一個純粹嘅漫畫角色，喺呢方面佢有住特殊嘅本領，另一方面喺平日佢又有好多嘅麻煩同問題。除咗漫畫之外，蜘蛛俠亦出現喺電視、電影、遊戲等媒體上。

故事簡介
Peter Parker喺一次課外活動中意外俾一隻受過放射性感染嘅蜘蛛咬傷後，獲得具有蜘蛛一般嘅特殊能力，改變咗Peter Parker嘅一生。佢決定成為蜘蛛俠嘅關鍵，就係叔叔（Uncle Ben）俾人殺咗之前同佢講過「能力愈大，責任越大」（With great power comes with great responsibility），Uncle Ben死咗之後，Peter 認為係佢嘅錯，因此選擇成為蜘蛛俠來拯救更多嘅人。

角色歷史
蜘蛛俠係喺1962年8月，喺雜誌驚奇幻想（Amazing Fantasy）第15期首次登場，後來非常受歡迎而有咗以佢為主題嘅漫畫。

遊戲
最早以蜘蛛俠為主題嘅遊戲出現響1982年Parker Brothers開發嘅Spider-Man，重響Atari 2600主機上發表。之後喺好多款電視遊戲同街機都有登場。
喺CAPCOM嘅作品Marvel Super-Heroes同佢嘅續作Marvel vs. Capcom中蜘蛛俠以格鬥角色出現。
蜉蝣

蜉蝣，正式叫蜉蝣目（學名：Ephemeroptera），係昆蟲綱嘅一個目，係最原始嘅有翼昆蟲，但佢哋嘅翼係摺唔埋嘅。
蜘蛛俠2

《蜘蛛俠2》（Spider-Man 2）係一部2004年嘅美國超級英雄電影，由森溫美做導演。
蜈蚣萍

蜈蚣萍（粵拼：ng4 gung1 ping4；學名：Salvinia minima），又嗌槐葉萍（waai4 jip6 ping4）或麻藻（maa4 zou5），係槐葉萍科槐葉萍屬嘅長年生水生草本植物兼蕨類植物。喺中國東北地區、華北、華東、中南地區同西南地區、南美洲同西印度群島、美索美洲一帶先至搵到。

形態
佢係水底根狀生嘅沉水葉，每年9～12月生得最多。

適應環境
佢啱喺暖而零污染嘅水靜河飛環境入面生。
蜑家

蜑家（蜑讀但，粵拼：daan6 gaa1，口音上可講「鄧家」dang6 gaa1），又寫做蛋家或疍家，係住響廣東、福建、廣西、海南、香港、澳門嘅民族。佢地住響海邊，有啲就住響漁船上面。響以前係當係蠻，不過大清國雍正皇帝響1723年到1731年期間，發過多度諭旨，將佢哋蠻地位剔除。
蜑家人叫自己做水上人（seoi2 soeng6 jan4），同地上面嘅人分開來，佢哋有自己嘅祖先傳說，以唔使上地為榮。而地上人亦都當佢哋唔同類，甚至誤會佢哋係唔同種人，身體有唔同特徵。不過學者研究來睇，水上人同廣東一帶嘅人，只係生活差別咁大吧。身體有差別都係工作做成。水上人講嘅蜑家話，同廣東話唔係分別咁大，主要係水上生活用字特別豐富。
蜑家人多數係做漁民，多數住響船上，響海灣聚集。有啲會響海邊起村起市。到咗二十世紀，水上人已經逐漸搬上岸，因為太接近，好難分到係咪水上人。
而越南都有蜑。
美洲殖民

美洲殖民（European colonization of the Americas）係指歐洲人喺15世紀後期發現美洲之後嘅殖民行為。首先到美洲殖民嘅歐洲勢力係西班牙，之後有葡萄牙、荷蘭、英國、法國等勢力都陸續分一杯羹。隨住18世紀後期爆發美國獨立戰爭，美洲殖民狀態開始動搖，美洲各殖民地亦逐漸步向獨立。
美洲水鼬

美洲水鼬（Neovison vison），又叫美洲水貂，係鼬科美洲水鼬屬嘅唯一現存嘅一種動物，主要分佈喺北美洲地區。
美洲山德羅

（西班牙文：Roberto Sánchez-Ocampo；1945年8月19號—2010年1月4號），藝名山德羅（saan1 dak1 lo4；Sandro）、美洲山德羅（Sandro de América）、吉卜賽（gat1 buk1 coi3；Gitano），係阿根廷嘅男歌手、演員，譽爲「阿根廷貓王」。佢係拉丁美洲最早用西班牙文唱搖滾樂嘅嗰批音樂家之一。佢發行咗52盤正式唱碟，賣出五千萬份，而有其他消息話佢賣出七千五百萬份。佢最成功嘅歌曲有《畀我火》（Dame fuego）、《玫瑰，玫瑰》（Rosa, Rosa）、《我想要你填滿我》（Quiero llenarme de ti）、《半影》（Penumbras）、《因爲我愛你》（Porque yo te amo）、《所以》（Así）、《我嘅老友普瑪》（Mi amigo el Puma）、《我有》（Tengo）、《麥田》（Trigal）、《一個女仔同一把結他》（Una muchacha y una guitarra）。單曲《玫瑰，玫瑰》賣出兩百萬份，係佢最出名嘅歌。佢嘅其他主打曲，《我有》畀MTV同《滾石》雜誌評爲阿根廷搖滾最佳100曲中嘅第15位。
山德羅亦係第一位拉美歌手喺麥迪遜廣場花園嘅Felt論壇唱歌。2005年，山德羅攞到拉丁格林美獎，承認咗佢嘅成就。
美洲

亞美利加洲，簡稱美洲，位於地球嘅西半球，自然地理上被分為北美洲、中美洲（七大洲劃分裡面屬於北美洲）同南美洲，面積達4206.8萬平方公里。人文地理上就分為盎格魯美洲（大多使用英文）同拉丁美洲（大多使用西班牙文同葡萄牙文）。
美洲原住民

美洲原住民（又叫美洲土著）係最先到美洲定居嘅人同佢哋嘅後人。美洲土著入便絕大多數係印第安人，剩低嘅就係主要喺北美洲北部嘅愛斯基摩人。傳統上將美洲土著劃歸蒙古人種美洲支系。當歐洲人第一次去到美洲嗰陣時，美洲土著一早已經去勻南北美洲各地。美洲土著講嘅話好多，而家重有嘅美洲土著話約莫有350個，分別屬於十幾個語系，到而家都冇公認嘅語言分類。
美洲土著經過兩萬幾年嘅分化同埋發展，產生咗好多唔同嘅民族同埋話，其中特別以分佈廣泛嘅印第安人最明顯，產生過瑪雅文明、阿茲特克文明等出名嘅美洲文明。但係，後來因為歐洲殖民者對美洲土著同埋佢哋嘅文化進行逼害同埋毀滅，有好多嘅美洲土著天花病死咗，搞到而家剩返嘅古代文明材料已經唔多。不過，而家有關美洲土著嘅研究越來越引起考古界嘅關注，而且喺好多美洲國，美洲土著嘅地位都有顯著提高。
呢篇美洲原住民係關於族群嘅楔位文章，仲未完成嘅。麻煩你幫手補充佢嘅內容。
美洲奎特馬

美洲奎特馬（英文：American Quarter Horse），簡稱奎特馬（英文：Quarter Horse），係種由美國培育出嚟嘅馬品種，擅長跑短途，個名「奎特」（Quarter）嘅意思就係四分一哩。
美津濃

美津濃（粵拼：mei5 zeon1 lung4；日文：美津濃／ミズノ；英文：Mizuno）係日本最大嘅運動用品同運動衫公司，1906年創辦，總部喺日本大阪。
美洲國家盃

美洲國家盃（Copa América）係南美洲足球協會每四年一度搞嘅足球賽，1916年搞第一屆。
美波和嘉菜

美波和嘉菜 ，係日本嘅一個女藝人同埋配音員。
美洲國家組織

美洲國家組織（英文：Organization of American States）係美洲各國組成嘅國際組織，總部響美國首都華盛頓特區，而家有35個會員國，72個常駐觀察員。

歷史
1948年4月30號，第九次美洲會議喺波哥大舉行，通過咗《美洲國家組織憲章》，「美洲共和國國際聯盟」改名做「美洲國家組織」。
1962年，古巴被中止成員國資格。2009年，美洲國家組織第39屆大會一致通過廢止中止古巴成員國資格嘅決議，但係古巴拒絕重返美洲國家組織。
2019年4月份，委內瑞拉政府宣佈正式退出該組織。同月，美洲國家組織通過決議接受委內瑞拉臨時總統瓜伊多（西班牙文：Juan Guaidó）委任嘅常駐代表。
足球球證

足球球證係足球比賽入面負責執行球例以維持球賽公平嘅人，職責係判決入球、罰球、越位、界外球、角球等。一場正式足球比賽嘅球證通常包括：一個主球證、兩個旁證、一個第四球證，部份比賽有另外兩個底線球證，亦可以有視像助理球證。

主球證
主球證擁有最大嘅權力，並可以懲罰球員同推翻旁證嘅判決。主球證會喺場入面近距離跟住個波或者控球嘅球員而走動，睇實佢哋有冇犯規，佢身上會配有一支哨子，用嚟吹響示意比賽開始或結束，吹罰犯規、個波出界或示意換人等等；另外佢身上會袋住一張黃牌同埋一張紅牌，黃牌係用嚟警告犯規嘅球員，表示如果球員再攞黃牌就要趕出場，而紅牌就係畀啲嚴重犯規嘅球員，將佢即刻趕出球場。球證喺進入球場之後直至比賽結束，有權警告同埋將球員驅逐離場，包括喺中場休息嘅時候、加時比賽嗰陣同埋互射十二碼嘅時候。

旁證
旁證負責判決越位、界外球、角球等，並協助主球證執法，兩位旁證唔會企入球場入面，而只會分別企喺兩方區域嘅邊線上下游走。佢哋嘅手上會拎住一支旗（多數係黃紅色格仔旗），用嚟傳遞重要訊息畀場內主球證，有時主球證睇唔到一啲球員嘅犯規動作，就會同最接近嘅旁證了解事件，跟住先決定判唔判罰。

第四球證
第四球證係負責場邊換人，檢查吓出場嘅球員身上嘅配備有冇問題，舉燈牌示意換人嘅號碼，而當球賽到咗中場前或者完場前，亦會根據主球證畀嘅訊號而用燈牌示意嗰場波會補幾多分鐘比賽時間。當主球證或者旁證因為受傷而唔能夠繼續執行職務嗰陣，第四球證就會上場頂替佢哋。

底線球證
部份比賽會有另外兩個底線球證，主要職責係協助主球證決定喺禁區裏面發生嘅事，同埋個波係唔係已經過咗龍門白界。不過自從有視像助理球證之後，已經冇再用底線球證。

視像助理球證
内文：視像助理球證
視像助理球證係透過視像即時重播同通訊系統協助主球證執法嘅裁判員，當遇到有爭議性問題，球證可以要求睇重播。目前VAR並唔係強制性，各地比賽可以自己決定用唔用。
足立梨花

足立梨花 ，係日本嘅一個女演員。

拍過嘅作品一覽
呢個表唔完整，歡迎加料。
足總盃

足總盃（FA Cup）係一項足球淘汰制盃賽，好多地方嘅足球管理機構（足球總會）都有舉辦，主要係畀當地嘅聯賽球隊參加，部分地方嘅比賽亦可能會畀低組別聯賽球隊同業餘球隊參加。最出名嘅賽事係英格蘭足球總會所舉辦嘅足總盃，係世界上歷史最悠久嘅足球比賽。
足立翼

足立翼（2000年9月6號—）係日本足球員，司職中場，效力大阪飛腳。
足金金猴

足金金猴（粵拼：zuk1 gam1 gam1 hau4）原則上係指用純黃金整嘅馬騮雕像。喺廿一世紀初，足金金猴喺香港成為咗一個網絡 meme，事源有人錯誤噉將「足金金猴」讀咗做「足金鳩猴」。
金：粵拼：gam1
鳩：粵拼：gau1
足球機

足球機（粵拼：zuk1 kau4 gei1，Table football ）又嗌手足球，係種喺檯上面玩嘅模擬足球遊戲，規則嚟自於平時嘅足球規矩，通常係透過控制旁邊嘅桿將個波射入對手嘅龍門度。
呢篇足球機係同足球有啦掕嘅楔位文章，重未搞掂嘅。麻煩你幫手補充佢嘅內容。
足立丈英

足立丈英（1999年4月17號—）係日本足球員，司職後衞，效力過大阪飛腳。
足達勇輔

足達勇輔（1961年12月5號—）係退役日本足球員，教練，執教過橫濱FC。
薩納格

薩納格係索馬里索馬里蘭其中一個州，首府埃里加博。
薩莫吉提亞文

薩莫吉提亞文係印歐語系波羅的語族立陶宛文嘅一種方言，主要喺立陶宛薩莫吉提亞用，約莫有50萬人用。
薩米文

薩米文係烏拉語系芬蘭-烏戈爾語族嘅一種語文，主要喺北歐用，約莫有3萬人用。當中最多人用嘅方言係北薩米文。
薩莉亞

薩莉亞（日文：サイゼリヤ(Saizeriya)；英文：Saizeriya）係一間日本跨國連鎖餐廳，1973年5月1號成立，專做意大利菜，由薩莉亞株式會社負責經營。

發展
2003年6月，上海薩莉亞餐飲有限公司成立。12月，第一間海外分店喺上海開張。
2007年11月，廣州薩莉亞餐飲有限公司成立。12月，廣州第一間分店開張。
2008年8月，Hong Kong Saizeriya Co., Ltd喺香港成立。同年，香港第一間分店開張。
薩莫吉提亞文維基百科

薩莫吉提亞文維基百科係維基百科協作計劃嘅薩莫吉提亞文版，由非牟利組織──維基媒體基金會維持負責。家下係各語言嘅維基百科計劃中，規模排名響120名以內（跟文章數量計），有超過1萬篇文。
薩莫拉

薩莫拉（西班牙文：Zamora）係西班牙卡斯提亞與利昂薩莫拉省嘅首府。
薩納納島

薩納納島係印尼摩鹿加群島蘇拉群島一個島，面積558平方公里。
薩維尼亞尼戈

薩維尼亞尼戈（西班牙文：Sabiñánigo）係西班牙亞拉岡威斯卡省一座城，住9千人。
苗大衛

苗大衛響發表ICT Toronto嘅照。
苗大衛（David Miller，1958年12月26號—），又譯作苗大偉，佢係加拿大多倫多市嘅前任市長。
苗喺美國出世，八歲嗰陣時跟佢做律師嘅阿媽移居到加拿大，佢響多倫多大學法律系同埋美國哈佛大學經濟系畢業。苗係新民主黨人，亦都係加拿大著名嘅左派社會運動參與者。
喺2003年11月10號，苗以44%嘅得票率打敗對手莊德利（John Tory）當選多倫多市市長。佢再喺2006年11月13號，以57%嘅得票率打敗對手曾碧斐（Jane Pitfield）成功連任多4年。
苗劉兵變

苗劉兵變（粵拼：miu4 lau4 bing1 bin3），又叫明受之變，係南宋初期嘅一場政變。呢場政變由苗傅同劉正彥發動。佢哋殺死皇帝趙構嘅寵臣太監康履同其他有權勢人士，話要「清君側」，之後逼趙構退位，禪讓皇位畀三歲皇太子趙旉。政變消息傳出之後，各地將官、郡王都齊齊出兵勤王。苗傅同劉正彥知自己死硬，唯有幫趙構復辟。最後苗、劉兩條友打輸咗，喺首都建康度處死。

背景
建炎元年，康王趙構喺應天府（中文：應天府）（家下河南）即位做皇帝，叫宋高宗。但係趙構昏庸無能，重寵信太監，尤其康履。王淵（中文：王淵）投靠班太監而平步青雲，做咗樞密使（中文：樞密使），搶嗮啲民脂民膏。建炎三年金兵進攻，王淵即刻建議趙構棄城出逃去杭州，佢負責守尾。但係王淵用戰船運自己啲寶物，搞到幾萬宋兵打敗仗。百姓都話「船上嘅寶物都係王淵喺平定陳通（中文：陳通）嗰陣，濫殺富人搜刮而來嘅」。而行軍過程入面，康履等太監作威作福，強佔民宅。軍人苗傅好嬲，諗住殺死康履同王淵。
嗰陣時淨係得苗傅控制嘅軍隊護衛喺杭州嘅趙構，韓世忠、張俊（中文：張俊）、楊沂中（中文：楊沂中）、劉光世（中文：劉光世）等將軍都被派去守其他地方，畀咗一個良好嘅條件跟住落嚟嘅政變。威州（中文：威州）刺史（中文：刺史）劉正彥雖然係王淵升格嘅，但係佢好嬲王淵盜用佢啲士兵。劉正彥知道苗傅諗住發動政變殺死王淵之後，即刻同苗傅一拍即合。苗傅軍嘅士兵大多數都係憎太監同王淵嘅人，苗、劉兩個人喺軍隊度煽風點火，成支軍隊即刻嬲到想殺死班奸臣，因而同苗、劉一齊政變。
康履收到料，苗、劉想發動政變殺死自己，即刻通知王淵。嗰晩，苗傅以「郊外有賊」做理由，同劉正彥一齊率兵翻皇宮政變，情況一發不可收拾。

兵變
第二日，苗傅同劉正彥喺城北橋下面埋伏士兵，等王淵退朝嗰陣，將佢拖落馬，劉正彥將佢親手殺死，之後包圍康履間屋，大肆殺死太監，重掛住王淵個頭，率軍包圍皇宮，兵臨城下，而趙構亦都收到料苗傅同劉正彥叛亂，守宮門嘅中軍統制吳湛引導苗傅班手下入城，大嗌「苗傅不負國，只為天下除害。」 。
杭州知州康允之帶住百官，請趙構止城樓安定軍民，否則唔可以停止叛亂 趙構上城樓，問下面苗傅帶兵作反嘅原因，苗傅見到趙構，仍然下拜下跪，之後就即刻友聲鬧趙構信太監，投靠太監就可以升官發財，汪伯彥（中文：汪伯彥）、黃潛善（中文：黃潛善）昏庸誤國但係未俾人流放，王淵遇敵嗰陣冇有效抵抗，但係就因為同康履勾結而攞到樞密（中文：樞密使）位，自己成日立功，但係就淨係響偏遠地方做啲芝麻官仔，重表示已經殺咗王淵，並且殺死咗喺出面嘅太監，威脅趙構，要佢殺死康履、藍珪、曾擇三個最大權嘅太監去謝三軍，趙構答，如果太監有過錯可以將佢哋流放去海中島，重即刻任命苗傅做承宣使同御營都統制，封劉正彥做觀察使同御營副都統制，希望政變就噉就平息。
無耐，叛軍冇散，苗傅重話如果佢淨係想升官，只要賄賂啲閹人就得，唔使搞咁大壇嘢出來 。趙構冇法子，唯有用竹籃將康履垂吊落城交畀叛軍，佢即刻俾叛軍腰斬。苗、劉又喺城下面大嗌：「陛下嘅地位來路唔正，之後如果欽宗返來，你會點？」趙構冇聲出。叛軍得寸進尺，要趙構退位，禪讓帝位畀皇太子趙旉。

趙構讓位、擊敗叛軍
宋高宗趙構
趙構知道件事冇得救，就決定禪讓帝位，但係佢要求咗幾件事，一係苗、劉喺佢禪位之後要好似對宋徽宗噉好好對待佢；二係要聽佢、太后同繼位嘅新皇帝支笛；三係喺佢讓完位之後軍隊士兵就要散，返翻原位；四係約束士兵，唔俾佢哋搶嘢縱火，禍害民間。苗傅應承趙構，趙構即刻宣布遜位畀三歲皇太子趙旉。 趙構派朱勝非落城讀出詔書，苗傅手下王鈞甫同朱勝非講：「苗劉二人忠心而學問唔夠」。朱勝非讀完詔，叛軍即散，喺市集不停大嗌「天下太平喇！」 杭州知州驚叛軍屠城，唯有出城安撫。
第二日太后垂簾聽政，大赦，改年號做明受，尊太上皇趙構做「睿聖仁孝皇帝」，將顯忠寺改名做睿聖宮，淨係留低十五個太監，其餘都炒嗮魷魚，苗傅重派人去查清楚，擔心趙構留低好多內侍。
幾日之後大將軍張浚收到風苗、劉叛變 ，即刻同鎮守吳江嘅張俊起兵會合。呂頤浩都收到料，同部將討論之後確認呢件事係政變，一方面出兵攻擊，另一方面寫信畀劉光世，話畀佢知呢件事。
張浚喺平江起兵，約劉光世同呂頤浩去嗰度會合，然後派親信馮轓去杭州勸苗傅同劉正彥重立趙構做皇帝，迷惑叛軍，又派「保義郎」甄援去韓世忠、劉光世支軍隊度宣布苗劉兵變。之後，張、劉、呂、韓四俠又聯同宰相朱勝非呃苗傅唔好捉韓世忠個老婆同個仔，結果真係成功咗。
苗傅貶起兵嘅張浚做黃州團練副使、郴州安置。張浚知道被貶之後，即刻搵齊天下將軍、郡王，正式宣布起兵勤王，攻擊苗、劉。

趙構復辟
苗、劉好驚，唯有請趙構復辟 。趙構復辟之後，尊太后做隆祐皇太后，恢復苗傅擁立嘅皇帝趙旉做太子，重特登叫苗、劉守邊疆，將佢哋引出朝廷，最後落柯打恢復建炎年號。 苗、劉要求趙構賜佢哋免死鐵券，唔好追究佢哋政變嘅責任，趙構知佢哋讀唔夠書，就喺鐵券上面寫「除大逆外，餘皆不論」，苗、劉察覺唔到，以為安全喇。 嗰日，勤王軍到達叛軍根據地臨平，韓世忠率兵同叛軍「赤心軍」死過，打低苗翊同馬柔吉，入主北關。苗、劉率兩千精兵，攞住鐵券逃出杭州，同時命令手下縱火，但係落大雨，著唔到火。

亂軍
勤王軍張浚、劉光世、呂頤浩、張俊、韓世忠等人入城，殺死引叛軍入宮嘅吳湛。劉正彥喺浦城俾韓世忠捉到；將軍苗翊俾手下綁架，然後交畀韓世忠處置；另一個將軍張逵喺崇安俾韓世忠殺死；而改咗名嘅苗傅就喺建陽俾韓世忠捉到；最尾劉正彥、苗傅同苗翊喺建康度處死 。

勤王軍
趙構升呂頤浩做尚書右僕射；升李邴做尚書右丞；封韓世忠做少保、武勝、昭慶兩鎮節度使，另外封佢老婆梁氏做護國夫人。張浚就自己話要去川陝嗰度防守，趙構封佢做宣撫處置使。

影響
因為亂軍曾經以北宋徽宗皇帝趙佶同欽宗皇帝趙桓喺金國未死做理由，話趙構個帝位來路唔正統，所以之後趙構都好驚啲官員用呢個理由發動政變推翻佢，亦都令趙構之後傾向同金國和平，唔想打仗，以免金國送翻佢哋兩個落嚟搶翻個皇位。而趙構個獨生仔趙旉亦都喺政變度嚇死咗，而趙光義除咗趙構之外大部份後人都響靖康之難期間死咗或者俾金國捉咗，搞到響趙構死後大宋嘅皇位又交翻畀趙匡胤嘅後代。
苗文

苗文係苗族人用嘅語言，屬苗瑤語系，發源自中國湖南、四川、貴州、雲南等地，約莫有600幾萬人用佢做母語。
苗必達

苗必達（Milpitas）係美國加利福尼亞州一座城，人口約莫有8萬。
苗栗交流道

苗栗交流道係台灣國道一號中山高速公路嘅交流道，喺台灣苗栗縣公館鄉，指標係132k，係苗栗縣中部嘅主要聯外交流道。
苗可秀

苗可秀（Nora Miao；1952年2月8號—），原名陳詠嫻，係香港女演員。佢祖籍廣東南海，1971年開始演員生涯，拍過好多電影，亦做過麗的電視同亞洲電視藝員。
苗旺

苗旺（粵拼：miu4 wong6，越南文： Mèo Vạc）係越南河江下轄嘅一個縣。
谷丙轉氨酶

谷丙轉氨酶係一個轉氨酶。存在喺血漿同埋好多身體組織入便，經常同肝臟拉上關係。
谷丙轉氨酶

臨床意義
谷丙轉氨酶係臨床做肝功能測試嘅一個標準，去確定肝臟健唔健康。佢都會畀人叫做「血清谷氨酸丙酮酸轉氨酶」（serum glutamate pyruvate transaminase，簡叫SGPT）或者「丙氨酸轉氨酶」（alanine aminotransferase，簡稱ALAT）。診斷上，基本上都係用「單位每升」（U/L）做單位去測量。
谷內健

谷內健 ，係日本嘅一個男配音員。

配音作品一覽
呢個表唔完整，歡迎加料。
谷中城美佳廣場

谷中城美佳廣場（英文：Mid Valley Megamall）係馬來西亞吉隆坡士布爹一間大型商場，佢有五層樓高，面積達420,000平方米，一共有430間商舖。喺1999年開幕，當時係亞洲面積最大嘅商場。除咗商場，呢間谷中城美嘉廣場仲集合咗兩座商業辦公大樓同兩間酒店，係馬來西亞其中一個較大型同人流量極高嘅商業區。
呢個商場有好多國內外大型品牌進駐，包括日資百貨Aeon、同本土百貨美羅百貨（英語：Metrojaya），其他包括家居電器行哈威諾曼（英語：Harvey Norman）、五金行Ace Hardware、GSC戲院、無印良品（Muji）、Forever 21、Cotton On、Zara、G2000、Gap、大創、優衣庫、MR.DIY等。

內部設施
谷中城美佳廣場內部
谷中城美佳廣場嘅聖誕節裝潢
谷中城美佳廣場係一座結合購物、休閒、餐飲、娛樂等項目嘅多功能大型商場，內部設有430間商店，其中70間為餐廳、健身中心、保齡球場、會展中心等。坐落喺美佳廣場入面嘅GSC影城（英文：Golden Screen Cinemas）擁有21間戲院室，係馬來西亞擁有最多營幕嘅電影院。美佳廣場喺每逢各個民族、宗教節日，都會喺購物中心嘅中庭等各角落進行規模龐大嘅佳節裝飾，營造濃厚嘅佳節氣氛嚟吸引民眾。

交通
谷中城站
睇埋：谷中城站
屬於KTM通勤鐵路2芙蓉線嘅谷中城通勤列車站（Mid Valley Komuter Station）距離美佳廣場200米，兩個建築之間有行人天橋連接，呢個站為購物中心帶嚟好多嚟自巴生谷南部同芙蓉市嘅居民，亦係線路入面人流最多嘅車站之一。除咗通勤車站，吉隆坡快捷通巴士（Rapid KL bus）好多路線都有經過呢度，美佳廣場嘅管理層亦設有一條來往Kelana Jaya Line孟沙站同購物中心之間嘅接駁巴士。呢度亦有一條由獨立廣場至谷中城，長達5.5公里嘅單車徑。2019年杪，由5阿都拉胡坤站至谷中城嘅跨河行人天橋正式啟用，乘客可以由嗰個站步行5分鐘經過吉隆坡生態城（KL Eco City）同花園廣場抵達呢個商場。
谷中治

谷中治（1964年9月24號—）係日本足球員，司職前鋒，曾經喺1984～1986年間爲日本足球代表隊出場3次。
谷俊勲

谷俊勲（1993年8月11號—）係日本足球員，打守門員位置，效力YSCC橫濱。
谷

谷氏：漢字姓氏。
山谷：又叫谷地，山兩邊正地形之間嘅負地形。
馬爾谷福音：簡稱谷，《聖經》一部分。
谷 (流山)：日本千葉縣流山市嘅地名。
互聯網上面 group 嘅音譯，group 嘅主持人叫谷主，例如：新聞組...
谷井明日香

谷井明日香 ，係日本嘅一個女藝人同埋配音員。
賽馬會仁愛堂游泳池

賽馬會仁愛堂游泳池（英文：The Jockey Club Yan Oi Tong Swimming Pool）係香港新界嘅一個公眾游泳池，喺屯門區屯門青松觀路37號，由康樂及文化事務署管理。
賽馬會善寧之家

賽馬會善寧之家，香港寧養中心之一，實情為宿舍一類，畀末期病人，臨死前靜養餘生，亦所謂善終服務一種。依間起喺沙田亞公角山路，由善寧會主辮，香港賽馬會慈善信託基金資助所建。，以家庭式咁寧養中心，全港第一間。二〇一三年十月廿四號動工，二〇一六年啟用。家庭式咁，即連同家人一齊住咁意思。
除咗住宿同照顧之外，病人死後，亦輔導喪親家屬，並會協助。

屋宇
佔地五千平方米。當中起咗棟大樓，樓高四層，內有獨立套房卅間。
賽馬會創新樓

賽馬會創新樓係香港理工大學西北面一座教學樓，由設計學院用。座樓由頭一位攞普立茲克建築獎嘅女建築師薩哈哈帝設計，由香港賽馬會出錢起，地盤承辦商係瑞安建業。座樓有15層，高76米，2013年起好。
賽馬會善樂學校

賽馬會善樂學校（英文：Jockey Club Sarah Roe School），係香港英基學校協會屬下唯一一間特殊學校，嚮九龍何文田天光道2B號，1979年創校。
賽馬

賽馬，又叫做跑馬，係一項有好耐歷史嘅騎馬運動，響歐洲、美國、澳洲、杜拜、日本、香港、澳門、新加坡等地都可以搵到，好多人都鍾意呢個運動。
賽馬場

賽馬場，又叫跑馬場，簡稱馬場，係專門用嚟舉辦賽馬競技或馬術表演嘅場地。現代賽馬場嘅雛形源自古希臘時代，多數都係露天形式，主要設施包括馬房、跑道、看台、草地或沙圈等。
賽馬會創意藝術中心

賽馬會創意藝術中心（The Jockey Club Creative Arts Centre，JCCAC）係一個幫香港創意藝術發展嘅藝術項目，嚮九龍深水埗白田街30號，前石硤尾工廠大廈舊址。賽馬會創意藝術中心由香港浸會大學主管，香港藝術發展局同香港藝術中心夾份搞出嚟，香港賽馬會慈善信託基金資助，民政事務局以政府身份支援。藝術中心嚮2008年9月尾開檔營業。

成立
2005年10月31號，創意藝術中心由當時民政事務局局長何志平主持啟動儀式。2006年11月創意藝術中心開始招租，2007年1月截止時接獲超額近5倍申請，浸大藝術中心由522份承租申請中，甄選出112份，當中6份屬藝術機構租戶，88份屬藝術工作者或藝術團體租戶，其餘屬藝術課程學生或畢業生。
邱顯智

邱顯智（1976年4月29號—），人權律師、社會運動者，前中華民國立法委員兼時代力量國會黨團總召，前時代力量黨主席。喺臺灣嘉義縣竹崎鄉出世，嘉義高中畢業，攞到國立臺北大學法學士、碩士，亦係德國海德堡大學法學碩士。

部分關注議題
佢部分關注嘅議題包括台灣居住正義問題，主張準備通過《平均地權法案》同埋《租賃住宅市場發展及管理條例》，並設立「空屋稅」。佢亦關注媒體壟斷問題，例如有線電線系統業者中嘉嘅股權被三立同鏡電視控制，違背反媒體壟斷嘅規定。
邲爾哈

邲爾哈（Sátiro Bilhar，1860年—1926年10月23號）係巴西結他手、歌手及作曲家。佢係小哭音樂（Chorinho）嘅贊助人。
邴氏

邴（粵拼：bing2）係唐人姓氏，喺《百家姓》裏頭排第214位。

名人
呢篇邴氏係同姓氏有關嘅楔位文章，重未寫完嘅。麻煩你幫手充實佢。
邱陵

邱陵，香港親中派政治人，香港再出發大聯盟發起人之一。
邳州

邳州市，古稱邳國、下邳、東徐州，係中國江蘇徐州一個縣級市，總面積2088平方公里，人口187.49萬。市長唐健。
邱錫祺

邱錫祺，香港親中派政治人，香港再出發大聯盟發起人之一。
軍事欺騙

軍事欺騙（英文：military deception，MILDEC）係指一個軍事單位喺戰鬥嗰陣做某啲嘢，令敵方得到錯誤嘅資訊，因而採取錯誤嘅行動，幫助做出欺騙行動嘅單位達成目的。
軍事故仔

軍事虛構故仔（英文：military fiction），簡稱軍事故仔，泛指主題講軍人同打仗嘅虛構故仔作品。
軍事社會學

軍事社會學（英文：Military sociology）係社會學嘅其中一個分支。佢同C. Wright Mills嘅傳召去連接個人社會去更闊嘅社會結構有緊密嘅關係。軍事社會學目標係當佢係一種社會團體去系統化咁讀，而唔係當佢係軍事組織去讀。呢個高度獨立嘅學科分支係探究一啲議題關於唔同群體入面嘅人事當考慮到佢哋嘅共同利益，例如志業同應對上嘅生存而做出集體性脅迫嘅行動。軍事社會學都會關注政軍關係同埋其他群體或政府機構之間嘅互動。
軍事戰術一覽

以下係主要嘅軍事戰術詞彙一覽。
以下嘅詞彙，好多都係喺射擊遊戲等模擬打仗嘅電子遊戲類型當中都有用嘅。

戰術概念
1962 年美國空軍影到嘅相；幅相顯示蘇聯嘅貨車運導彈畀古巴。睇埋古巴導彈危機。
内文：軍事戰術
機動性（mobility）：指一件物體（一隊部隊或者一件武器呀噉）有幾能夠為咗達致目的而快速噉郁。
撤退（withdrawal）：指一隊軍人向自己陣地嗰邊退返，同時佢哋同敵隊保持一定距離得嚟又保持接觸；喺戰術上，撤退有好多種用途，例如想像有隊部隊 A 特登扮撤退引敵人追趕佢哋，跟住追到咁上下 A 嗰班事先匿埋好嘅同伴就埋伏嚟追趕 A 嘅敵人；除此之外，「特登撤退，引敵人嚟追」噉嘅做法又可以用嚟引敵軍部隊離開主戰場，間接搞到敵軍不自覺噉分散咗－「敵軍分散咗」可以係戰術上嘅大優勢。
例如喺出名嘅希斯汀戰役（Battle of Hastings）當中，諾曼人嘅軍隊就用咗扮撤退嘅戰術。
偵察（reconnaissance，簡稱 recon）：係指探索自己軍隊佔據嘅地頭以外嘅地方，目的係想攞到一啲對戰術嚟講重要嘅資訊，包括笪戰場嘅地勢、敵軍嘅數量同分佈、以及係「敵軍喺度做緊啲乜」呀噉；偵察可以用好多唔同方法做－例如係派士兵（偵察兵）帶住望遠鏡等嘅架生去睇、派（往往有咁上下隱蔽能力嘅）飛機去睇、或者係用人造衛星影相拍片... 等等；偵察係一樣相當高技術嘅工作－做偵察嘅軍人需要
有高機動性－偵察工作本身係唔預要戰鬥嘅，而且帶得多武器會搞到佢哋機動性跌，所以偵察兵正面戰鬥力唔會好勁；偵察兵要能夠快速噉郁動，能夠喺畀敵軍發現嗰陣快速撤退；
對敵軍嘅文化同行為有咁上下熟，能夠睇得出敵人嘅每樣行為係代表緊乜；
識得用雷達同人造衛星等嘅架生... 呀噉。
集中火力（force concentration）：戰術上認為，「優勢」會隨「人數」嘅二次方增長，即係話 4 個打 2 個嘅優勢（）超過 3 個打 2 個（）嘅兩倍，所以集結一大隊人行動會令嗰場行動嘅贏面激增；軍事戰術一般會思考「喺乜嘢情況下要用集中火力呢一張皇牌」嘅問題。
制高點（high ground）：指地形上一點，高過周圍嘅地因而戰術上有利，例子有山頂、大廈天台... 總之位置上要高過敵人；由制高點打低地有好多好處，包括係啲士兵會郁得快啲、冇咁快攰、掟嘢（包括矛同石頭等）亦都掟得遠啲，而且指揮員企得高睇得遠、視野闊，方便戰術調動。

小單位戰術
一個士兵用格林機槍係噉淝敵軍嗰邊－壓制式開火。
煙幕（smoke screen）：想像家陣有隊部隊，佢哋要通過笪開放嘅地（笪地上面冇乜建築物或者樹等可以攞嚟做掩護嘅物體）；如果佢哋就噉行嘅話，好容易會畀敵人直接開火淝；喺呢種情況下，佢哋一個可能做法係用煙幕彈－煙幕彈會產生煙，跟住隊部隊就可以喺煙嘅掩護之下行過笪地；一股攞嚟隱藏軍事單位嘅位置嘅煙，就係一股煙幕。
壓制式開火（suppressive fire）：指一個軍事單位開火，但佢目的唔係要打中任何目標，而係想壓制敵人嘅表現。簡單例子：想像 A 同 B 兩隊喺度交戰，
A 隊有個士兵阿 X 用把火力勁射速高（例如格林機槍）嘅槍係噉向敵人嗰邊開火；
B 隊有掩護物保護，唔驚畀子彈打中；不過佢哋見到有把機槍係噉向住佢哋嗰邊淝，個個都淨係可以匿埋喺掩護物後面，心知自己一離開掩護物就會畀子彈打中（壓制敵人表現）；
於是阿 X 啲隊友就可以趁住敵人唔敢郁，用呢個時機撤退－阿 X 唔係想殺敵，係想靠開火支援隊友，佢做嘅嘢就係壓制式開火。

進攻戰術
馬拉松戰役當中用嘅側擊戰術圖解；希臘方嘅部隊（藍色）側擊波斯方嘅部隊（紅色）。
埋伏（ambush）：指一隊部隊運用隱蔽上嘅優勢（對方唔知自己方喺邊個位）嚟出奇不意噉攻擊放低咗戒備嘅敵人；使用埋伏嘅部隊，好多時都係有地理上嘅優勢，例如場戰鬥喺一笪多掩護物嘅地方（山或者森林呀噉）進行，而自己方對笪地熟啲，知邊啲位置有地方可以匿埋，所以就利用呢點埋伏進入笪地嘅敵人。埋伏呢種戰術歷史好悠久－史前嘅人類已經有用埋伏嘅做法，獵殺大隻（人類唔能夠正面制服）嘅獵物
側擊（flanking）：指一隊部隊移去敵人嘅側面，爭取戰略上嘅優勢；喺軍事上，一隊部隊嘅攻擊力量主要會集中喺最前方，所以由側面或者後面攻擊就等如攻擊緊敵人一個反擊能力比較弱嘅部份，令到自己嘅攻擊比較大機會成功，而且亦有人指側擊能夠達到一定嘅心理戰效果－敵方嘅士兵覺得自己受包圍，容易驚同喪失士氣。負責做側擊嘅部隊好多時都係機動性高啲嘅，能夠以快啲嘅速度郁動。
靠開火偵察（recon by fire）：想像家陣有位士兵 X，佢大致知敵方喺邊個位，但佢唔肯定敵方嘅確切位置，於是佢就攞武器向住敵方嘅大致位置開火，敵方可能會諗住自己畀人發現咗，因而郁動或者郁手還火－噉 X 就成功得知對方喺邊個位，達到「用開火嚟做偵察」噉嘅效果。

欺騙戰術
内文：軍事欺騙
軍事欺騙（MILDEC）:p. 7係指一個軍事單位喺戰鬥嗰陣做某啲嘢，令敵方得到錯誤嘅資訊，因而採取錯誤嘅行動，幫助做出欺騙行動嘅單位達成目的。例子可以睇返上面講咗嘅扮撤退。
帕提亞回射（Parthian shot）：一種古時畀輕騎兵用嘅戰術；指騎住喺隻馬上面、揸住弓箭嘅單位後退（睇埋假扮撤退），跟住擰返轉頭向追佢嘅敵人射擊。
打完閃戰術（hit-and-run tactics）：指攻擊者係噉做「搵個方便攻擊又多逃走路線嘅地點，突然向對手作出攻擊，然後即刻走佬」嘅過程；用呢種戰術嘅通常係因為攻擊方敵眾我寡，冇能力同敵人直接交戰，於是就係噉打完閃，試圖靠噉嚟慢慢削弱敵人嘅戰力。
搔擾式開火（harassing fire）：一種心理戰戰術，指自己隨機唔定時噉向敵方係噉咦（用火力唔係咁勁嘅武器）開火，尤其係喺夜晚呢啲令人放鬆戒備嘅時段，持續噉做一段時間，目的係要令敵方士兵持續處於緊張嘅狀態難放鬆，從而慢慢噉磨損敵方嘅士氣。
軍事援助

軍事援助係為咗保衛一個國家或者人民，而提供嘅援助。接受軍事援助嘅通常都係一個比較弱嘅國家或者人民，所以需要外來嘅物資。軍事援助可以理解為直接提供軍事武器，亦可以係為一個國家提供佢哋所需要嘅資金嚟買自己嘅武器。
有唔少嘅學家都認爲，軍事援助係大國用嚟擴大自己嘅勢力範圍嘅途徑之一。因爲特別係自從冷戰時期以嚟，呢啲國家都有用核武器嘅危機，所以佢哋一般都唔會希望自己直接參戰，反而選擇用軍事援助去支持一個合自己利益嘅小國。
軍事攻擊

軍事攻擊（英文：military offense）喺軍事戰略上係軍事行動一種，指派出自己部隊，為嘅係想要達到「拿下敵人嘅陣地」等嘅軍事目的；攻擊可以好有用，例如如果一隊軍隊能夠進攻佔領敵軍嘅一個重要港口，就有可能做到局部切斷敵軍嘅物資供應嘅效果，令敵軍嘅行動嚴重受阻。唔同嘅打仗原則對「攻擊要點樣使用」呢一點有唔同嘅見解。
軍事目的

軍事目的（英文：military goal）喺軍事戰略上係指一場戰爭或者軍事行動想要達到嘅目的，例如係「要敵人（因為部隊傷亡或者士氣低落等嘅原因）無力還擊」噉。
英國十字棋

英國十字棋（英文：Ludo）係英屬印度時期由印度傳統棋盤遊戲印度十字棋演變而成嘅十字遊戲類遊戲，改咗用六面骰同方形棋盤，係以飛機做主題嘅全球知名棋盤遊戲—飛行棋嘅前身。

棋具
棋盤
棋盤中間係一個3*3大細嘅終點區域，四邊會接一個6*3嘅區域。每個區域嘅左邊由尾數起第二格係起點，連接起點旁邊嘅大方格係放置未出發棋嘅區域。
一粒六面骰。
每個玩家四隻棋。

遊戲規則
棋先放喺對應顏色嘅未出發區域。
每個人輪流擲骰一次。
擲到6先可以將一隻棋放喺起點位置。
玩家可以根據擲到嘅點數，移動任意一隻已經出發咗棋相應嘅步數。
若果擲到6，可以唔移動出發咗嘅棋，而選擇一隻未出發嘅棋放喺起點位置。
若果擲到6，可以額外再擲一次骰。
若果第三次擲到6，嗰一次行動無效，輪到下一位玩家。
途中可以穿過任何棋。如果撞到其他玩家嘅棋，可以將敵人嘅棋踢返去未出發區域，並且可以再擲一次骰。
到達終點一定擲到啱啱好嘅點數先至成功。每次有棋到達終點，都可以再擲一次骰。
最先將自己嘅所有棋送到終點就為之贏。
英國國家語料庫

英國國家語料庫（英文：British National Corpus，BNC）係英國嘅國家語料庫，啲語料 90% 係文字，10% 係講嘢嘅語音，啲文字語料入面包括報紙、研究期刊同埋虛構故仔書呀噉。
英國君主

英國君主（英文：British monarch）係英國、英國海外領地同埋英聯邦王國嘅元首、英聯邦嘅最高領袖、亦都係英倫聖公會嘅最高領袖，英國喺君主制之下最大嗰個，男嘅叫國王（King），女嘅叫女王（Queen）。英屬香港嗰時叫英皇或者英女皇，主權移交之後都係，2023年開始改叫英王同英女王。現任君主係國王查理斯三世，喺2022年9月8號繼位，2023年5月6號加冕。
英國係行君主立憲制，王室已經有成千年歷史。舊時國王或者女王係國家嘅最高領袖，不過而家君主只係一個形式，實際權力喺國會同內閣。但係君主嘅地位近年都受到質疑，例如議員仍然向英國君主宣誓效忠先可以喺國會做嘢，呢個傳統就喺2001年嗰陣，新芬黨議員就唔肯宣誓效忠，搞到入唔到國會，後來投票通過先畀入，但始終唔可以喺國會入面投票。
英國嘅管治

呢篇英國嘅管治係政治類嘅楔位文章，未完成；麻煩你幫手加下料，充實佢。
英國國會

英國國會，全名大不列顛及北愛爾蘭聯合王國國會（英文：Parliament of the United Kingdom of Great Britain and Northern Ireland，簡稱 British Parliament 或 UK Parliament），係英國嘅最高立法機關，管治範圍包括英國本土同埋屬地。國會喺英國嘅立法權，至高無上。國會位於倫敦西敏市西敏宮，元首係英國君主（現任查理斯三世）。
英國國會行兩院制，分上議院同下議院，另外君主亦係國會嘅成員。上議院議員分兩類：靈職議員係英倫聖公會嘅主教，代表國教；世俗議員大部分係往屆政府委任嘅終身貴族，另外仲有92個世襲貴族。下議院則由民主普選産生，每屆任期唔超過五年。西敏宮又叫國會大樓，兩院喺大樓裡面各有架步。憲制慣例，政府內閣包括英國首相一定要係下議院嘅議員；其他政府官員都一定要係國會議員，但係上下議院都得。故此所有政治任命嘅官員都需要向國會負責。
今時今日嘅英國國會源自1707年，英格蘭同蘇格蘭合併，成立嘅「大不列顛國會」。後來，愛爾蘭歸併入英國，國會擴張成「大不列顛及愛爾蘭聯合王國國會」。1922年，愛爾蘭脫離英國成為愛爾蘭自由邦，英國國會亦喺1927年正名「大不列顛及北愛爾蘭聯合王國國會」。英國嘅國會同埋憲政制度係世界唔少民主國家嘅模範，所以英國國會又稱「咁多國會嘅阿媽」(the mother of parliaments)。
理論上，英國嘅立法權威係君臨國會，權力其實喺君主手上，但君主一般會按首相嘅建議做事。而上議院嘅權力亦只限於暫緩立法或者將具爭議嘅法案發還下議院重審，無權推翻下議院嘅決定。所以民選産生嘅下議院實際上係英國最高權力機關。
英國副首相

英國副首相係英國政府入面嘅高級大臣，僅次於首相嘅職位，但呢個位置並唔係常設，有時可以懸空。
而家嘅英國副首相係藍韜文，佢喺2021年9月15號上任。
英國國民（海外）護照

英國國民（海外）護照（British National (Overseas) Passport，簡稱BN(O)），係英國喺香港主權移交畀中華人民共和國之前，簽發畀香港居民嘅護照。香港嘅BN(O)登記程序喺1997年主權移交之後終止，唔再接受新申請，因此而家只限主權移交之前申領過嘅香港人續期。

歷史
1984年，中國同英國簽咗中英聯合聲明。之後冇幾耐，英國喺1985年定咗條香港法案（Hong Kong Act），規定香港居民喺1997年7月1號之後，唔可以繼續享有英國屬土公民嘅地位，冇英國居留權，亦都唔可以繼續用英國屬土公民護照。但係，為咗畀香港市民響主權移交後都可以方便噉旅遊同與英國保持某種關係，英國就同香港居民簽發英國國民（海外）護照。呢本護照喺1997年之後都繼續有效。
合資格嘅香港居民，要喺1987年7月到1997年6月30號期間，去申請BN(O)護照。1997年7月1號之後，只有嗰啲原本攞咗呢本護照嘅人，先至可以換領新護照。呢批人大部分亦都可以拎埋香港特別行政區護照，只有少數人，大部分係印巴血統，少數部分係東南亞出世嘅華裔人士，由於佢哋無中國國籍，唔拎得香港特別行政區護照。
由於申請BN(O)護照一定要有有香港英國屬土公民嘅地位，1996年申請歸化英籍最後期限，有成數以萬計香港人湧到灣仔告士打道嘅人民入境事務處總部排隊辦手續，人龍由日至夜延綿不絕，龍尾排到灣仔運動場，更有人發生爭執，成為當時大新聞。
2020年7月1號，英國政府認定中華人民共和國政府實施《香港國家安全法》嚴重違反《中英聯合聲明》同中方已經明顯違背喺《中英聯合聲明》條文中，保障香港自由、自治同維持司法獨立嘅承諾。因此宣布由2021年1月起，符合申請英國國民（海外）護照（BNO）嘅香港人同佢嘅家屬，將可以無限制喺英國居住、讀書或工作，留英5年之後可以申請無限期居留，再居住12個月後可以登記成為英國公民。
2021年1月31號起，中華人民共和國政府同埋香港特別行政區政府唔再承認英國國民（海外）護照為有效旅行證件同身份證明，唔能夠喺中國大陸、香港、澳門三地用於出入境。

申請
2013年3月1號開始只接受郵遞申請，要喺網上填申請表同用信用咭畀錢，然後將以下文件寄去英國護照署。地址係：Her Majesty’s Passport Office(ONL–OVS), PO Box2001, Liverpool, L693FA, United Kingdom
需要喺網上提交：
相片檔案，口要合埋，唔可以有笑容
個人詳細資料：
全名、出生日期同聯絡方式
英國國民（海外）護照號碼
用 Visa 或 MasterCard 畀錢
需要郵寄嘅文件：
原有嘅英國國民（海外）護照正本（除非已經唔見咗或俾人偷咗）；
香港永久性居民身份證嘅雙面彩色影印本；
任何重未過期嘅其他國家嘅護照本，例如香港特區護照，無論有冇扱過印，都要由第一頁開始影印到最後一頁；
一份日期喺一年之內嘅文件正本，以證明姓名、地址同居留權，可以用以下文件：
僱主寄畀你嘅信
醫療卡
當地議會或政府部門寄畀你嘅信
選民卡
簽證或居留許可（彩色影印本亦可以）
教育記錄，例如學校報告
移民文件
如果英方通知有文件唔齊，一定要喺6個禮拜之內補交，唔係嘅話申請就會被撤銷，亦唔會安排退錢。
一般申請人可以豁免填副署人嗰一欄，不過如果7年以上無續期、嗰樣有好大變化、BN(O)護照唔見咗或者損毀、個人資料有重大改變等，申請人就要有副署人簽名。副署人一定要識咗申請人兩年或以上、持有英國或歐盟護照（BN(O)護照都得），或者係認可嘅專業人士，例如法官、議員、太平紳士、律師、醫生、會計師或有專業資格嘅老師等。副署人要喺申請人嘅聲明書填寫有關部分，屋企人唔可以互相做副署人。

更新
呢種英國國籍身份係終身有效，就算本護照過咗期，只要響1997年前已經開始持有呢款護照，個身份都會一路跟身。

繼承
英國國民（海外）身份唔可以畀落下一代。唯一例外係2004年2月3號之後出世嘅印度血統人士仔女，如果佢父母只係持有英國國民（海外）身份，無中國國籍，又無喺限定時間內拎到印度國籍，咁呢啲人可以由父母度繼承英國國籍，並登記成英國公民。

唔使簽證國家同地區
2010年3月26日來講，有超過110個國家或地區免咗BN(O)護照持有人簽證。包括阿爾巴尼亞、安圭拉、安提瓜和巴布達、阿根廷、阿魯巴、奧地利、巴哈馬、巴林、孟加拉、巴巴多斯、比利時、伯利茲、百慕達、博茨瓦納、巴西、英屬印度洋領地、英屬維爾京群島、加拿大、開曼群島、智利、哥倫比亞、曲克群島、哥斯達黎加、克羅地亞、庫拉索、捷克共和國、丹麥、多米尼加（聯邦）、東帝汶、厄瓜多爾、福克蘭群島、法羅群島、斐濟、芬蘭、法國、岡比亞、德國、直布羅陀、希臘、格陵蘭、格林納達、關島、海地、洪都拉斯、匈牙利、冰島、印尼、愛爾蘭共和國、以色列、意大利、牙買加、日本、約旦、基里巴斯、南韓、科威特、萊索托、列支敦士登、盧森堡、馬拉維、馬來西亞、馬爾代夫、毛里求斯、墨西哥、密克羅尼西亞聯邦、黑山、蒙特塞拉特、納米比亞、荷蘭、新西蘭、尼加拉瓜、紐埃、北馬里亞納群島、挪威、巴布亞新幾內亞、巴拉圭、秘魯、菲律賓、皮特凱恩群島、波蘭、葡萄牙、薩摩亞、聖馬力諾、塞爾維亞共和國、塞舌爾、新加坡、所羅門群島、南非、西班牙、斯里蘭卡、聖赫勒拿、聖克里斯多福與尼維斯、聖盧西亞、聖文森特和格林納丁斯、荷屬聖馬丁、斯威士蘭、瑞典、瑞士、台灣、泰國、湯加、特立尼達和多巴哥、突尼斯、特克斯與凱科斯群島、圖瓦盧、英國、烏拉圭、瓦努阿圖、梵蒂岡、委內瑞拉、西薩摩亞、贊比亞及津巴布韋。
虎耳草目

虎耳草目（學名：Saxifragales）係被子植物門嘅一個目。
虎山

虎山（Fu Shan）係香港離島區大澳島最高峰，海拔高75米。山頂上有涼亭，可以遠眺大澳墟、起緊嘅港珠澳大橋同埋珠江口，山脊上石砌嘅海豚徑由西向東，依山而起，除咗有幾條海豚模型外，重可以由陸地睇到跳出海面嘅中華白海豚。
虎標

虎標（英文：Tiger Balm）係星加坡藥品牌子，由胡文虎創辦嘅虎豹企業出品，主要產品係虎標萬金油。
虎耳草科

虎耳草科（學名：Saxifragaceae）係被子植物門虎耳草目嘅一個科。
虎牙

虎牙係人嘅犬齒比其他牙生得零舍出嘅情況，睇落似老虎嘅牙。喺日本文化入面，女仔生虎牙係可愛嘅特徵。
虎甲蟲

虎甲蟲，又叫虎甲，係一種兇猛嘅食肉甲蟲。直到2005年為止，大概有2600個品種，主要分布於新熱帶界。最快嘅虎甲蟲時速可達9公里，依照身體比例計，相當於奧運選手Michael Johnson嘅22倍。
Cicindela aurofasciata from India, showing the large eyes and mandibles

身體特徵
虎甲蟲有大眼，長腳。不論大細都係食肉嘅。除咗Cicindela種同Tetracha種有彩色斑紋外，其餘品種都係單色。
現時最大嘅虎甲蟲屬Manticora種，佢哋分布響南非嘅沙漠一帶。
虎甲蟲係一個良好嘅生態指標。有啲冇翼嘅寄生蜂（例如Methocha種）會將啲蛋生落虎甲蟲嘅身體度，等啲仔第時有嘢食。
虎膽追兇

《虎膽追兇》（Death Wish）係一部2018年美國私刑動作驚悚電影，由Eli Roth做導演，改編Brian Garfield嘅1972年英文同名小說，1974年已經改編過做英文同名電影。主演係布斯韋利士。
鄭國

鄭 (周)，周朝諸侯國，君主係鄭侯。
鄭國，隋末由王世充喺洛陽建國，只維持咗三年（619年-621年）。

人名
鄭國，中國戰國時代韓國水利工程師，喺秦國起咗鄭國渠。
鄭邦，字子徒。後世因避漢高祖諱而改名國，入孔門，為孔子七十二賢之十九。唐開元封「榮陽伯」，宋封「朐山侯」。
2007年度溫哥華華裔小姐競選友誼小姐得獎者鄭國。
鄭國漢

鄭國漢，BBS，JP（英文：Leonard Cheng，1952年11月—）係香港經濟學家，現任香港嶺南大學校長，2013年上任。
鄭國漢喺美國籍華人，響香港出世同埋長大，祖籍就喺廣東省汕頭市潮陽區.

選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
鄭嘉穎

鄭嘉穎（英文：Kevin Cheng，1969年8月15號—）係香港男藝人同歌手，前無綫電視男藝員。
鄭嘉穎喺美國加州三藩市出世，祖籍廣東中山三鄉，老婆係2013年度香港小姐兼翌年華姐冠軍得主陳凱琳，二人喺2018年8月拉埋天窗，依家生咗兩個囝囝。2011年無綫台慶，畀劉以達搞笑叫佢「鄭嘉鋭」。
鄭國屏

鄭國屏係香港親中派政治人物兼保險界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。
鄭國仁

鄭國仁，親北京派商人，曾經任職港澳台灣同鄉會理事、會長、副會長等職位。

政治立場同參與
佢立場係親北京派，係港澳台灣同鄉會主要成員，1999年曾經參與港澳台灣同鄉會訪問團，獲連戰副總統接見。
2019年5月，香港中聯辦針對居港台胞舉辦開放日活動，宣傳台灣作為中國一部分，一國兩制台灣方案，但鄭國仁就讚揚開放日活動安排讓人感到溫馨親切。
金山棕

金山棕（粵拼：gam1 saan1 zung1；學名：Rhapis multifida）係棕櫚科棕竹屬嘅叢生常綠灌木，原產地喺中國嘅廣西、雲南一帶。

用途
呢種植物大多數用嚟做庭院嘅觀景植物同綠籬植物。
金山町 (福島)

金山町 (福島)係日本楔位文，重未完成，麻煩你幫手補充內容。
金山大少

《金山大少》係喺1959年嘅一部港產片，由左几執導，張瑛、梅綺主演。

情節
張家寶誤交損友黑仔源同依華，佢太太心感不滿要同張家寶分居，而且將鑽石手鐲還返畀張家寶阿媽。張母將手鐲收喺張櫈入面，點知張依華賣咗張櫈，張櫈輾轉去咗陳伯屋企。張家寶、依華同黑仔源一齊去偷櫈，你爭我奪。經此一事，張家寶終於睇看清兩個損友嘅真面目，覺悟前非。
金山阿伯

金山阿伯係清末民初時嘅一種現象。金山阿伯係指嗰啲生活喺廣東地方，因為搵唔夠錢畀家人生活，要出洋到舊金山或新金山做苦工，掘金礦。因為美加澳都排華，立例唔畀女眷跟埋去，所以留響金山嘅男人都變成單身寡佬。當佢哋辛辛苦苦慳埋慳埋好多年，終於蓄到咁上下錢，已經變咗年老阿伯，另外有講法係話啲人響外國做到老先返嚟，唔一定指單身寡佬。響呢個時候佢哋返中國娶老婆。中國人就叫佢哋做金山阿伯。
蓮花西站

蓮花西站係深圳地鐵2號線一個站，喺新洲路同紅荔路交叉路口。個站2011年6月28號啟用。
蓮茜露嫻

蓮茜露嫻（英文：Lindsay Lohan，1986年7月2號—），又譯蓮茜露漢，係美國電影女演員，憑住演出1998年電影《親親兩顆心》而出名。
蓮茸

蓮茸，或寫做蓮蓉，又叫蓮子茸、蓮子蓉，係蓮子嘅茸，用蓮子、糖同水煮成，係中國、甜品成日用到嘅材料。
蓮見知弘

蓮見知弘（1972年6月6號—）係日本足球員，司職中場，效力過川崎綠茵，富士通，東京瓦斯，及仙台七夕。
蓮藕

蓮藕係蓮花嘅地下莖，水果一種，亦係種食材，好多中國菜同東亞菜都會用，譬如廣東人會用嚟炆豬肉或者煲湯。
蓮花路站

蓮花路站係上海地鐵1號綫一個地鐵站，喺閔行區。個站1996年12月28號啟用。
蓮茸包

蓮茸包，俗寫蓮蓉包，係有餡包嘅一種，係廣東、香港同澳門地區常見嘅點心。餡由蓮茸造。通常茶樓或者酒樓有得賣。蓮茸包除咗原本蓮茸做餡，後尾重有白蓮茸做餡。

做法
蓮蓉包係將湖南湘蓮以豬油搓成蓮蓉，加糖同油攪拌成嘅餡，放入中式白蒸包嘅「皮」入面，喺蒸籠裏蒸大概十五分鐘就得。
賭俠2之上海灘賭聖

《賭俠2之上海灘賭聖》（英文：God of Gamblers III: Back to Shanghai）係1991年香港電影，《賭俠》續集，由周星馳、鞏俐、呂良偉、吳孟達、吳君如主演，王晶執導。因為女主角鞏俐出身中國大陸，臺灣版本由方季惟替代。
質量效應系列

《質量效應系列》（Mass Effect）係一款動作角色扮演遊戲，有射擊成份。
質量數

物理學同化學嘅質量數係指某一種核素裡面質子同中子嘅總數。質量數係無量綱量，而且始終係整數。

其它類似概念
質量數：根據定義，碳-12爾種核素嘅質量數係12，氫-1爾種核素嘅質量數係1，而「碳元素嘅質量數」爾種講法無意義；
摩爾質量：根據摩爾嘅定義，碳-12爾種核素嘅摩爾質量準確值係0.012 kg/mol，氫-1爾種核素嘅摩爾質量會接近 0.001 kg/mol，但唔相等（詳見下文，實際上大概係 0.001007825 kg/mol）。根據碳、氫元素各種同位素嘅自然豐度，天然存在嘅碳單質道，碳原子嘅摩爾質量大概係 0.01201 kg/mol，天然存在嘅氫氣道，氫原子嘅摩爾質量大概係 0.0010079 kg/mol，氫分子嘅摩爾質量大概係 0.0020159 kg/mol；
相對（原子/分子）質量：碳-12爾種核素嘅相對原子質量準確值係 12，氫-1爾種核素嘅相對原子質量大概係 1.007825。天然存在嘅碳單質嘅相對原子質量大概係 12.01，天然存在嘅氫氣嘅嘅相對原子質量大概係 1.0079，相對分子質量大概係 2.0159；
式量：式量係針對化學式而言，「C」爾個化學式嘅式量大概係 12.01，「H2」爾個化學式嘅式量大概係 2.0159。

質量數同（核素嘅）相對原子質量之間嘅區別同聯繫
根據定義，一種核素嘅質量數始終會係整數，但係相對原子質量雖然數值上好接近質量數，但往往唔係整數（碳-12除外，根據摩爾嘅定義碳-12嘅相對原子質量係整數），噉係因為：
質子同中子嘅質量唔相等，而且電子亦有質量。計算質量數嘅時候，質子同中子都係計成1，但係其實佢哋之間嘅質量唔相等。另一方面，計質量數嘅時候係無計電子。正因為噉，即使唔考慮質量虧損（en:Nuclear_binding_energy#Mass_defect），一個碳-14原子（含有6個質子、6個電子同8個中子）嘅質量同一個碳-12原子（含有6個質子、6個電子同6個中子）嘅質量之比唔會係 14:12，於是碳-14爾種核素嘅相對原子質量亦唔會啱好等於整數 14。
形成原子核嘅時候有質量虧損。如果衹係受到第一個因素影響，氫-2原子（含有1個質子、1個電子同1個中子）嘅質量會係碳-12原子（含有6個質子、6個電子同6個中子）嘅六分之一。但實際情況唔係噉。因為形成原子核嘅過程中會發生質量虧損，即係一部分質量會轉變成能量釋放出來，所以碳-12原子核嘅質量係會略小於（而唔係等於）6個質子同6個中子嘅質量總和。由於形成唔同嘅原子核，質量虧損都唔同，所以氫-2原子嘅質量並唔會啱好等於碳-12原子質量嘅六分之一。
賭俠

《賭俠》係1990年由王晶導演，由劉德華、周星馳、吳孟達、向華強同張敏主演嘅港產片，同之前嘅《賭神》有少少關連，但唔算係正式續集。
賭俠1999

《賭俠1999》（英文：The Conman）係1999年上畫嘅港產片，由劉德華、張家輝、朱茵主演，王晶執導。
戲入面最經典嘅對白係張家輝嘅一句：「仆你個街，亞視嚟嘅喂！」